Α.Σ. Νίκη Αμαρουσίου

Το Αθλητικό Σωματείο Νίκη Αμαρουσίου είναι ελληνικό αθλητικό σωματείο που δραστηριοποιείται στην περιοχή του Αμαρουσίου, βόρεια των Αθηνών. Επίσημο έτος ίδρυσής του είναι το 1991 και αγωνίζεται με χρώματα το κόκκινο και το μπλε. Στο έμβλημά του απεικονίζεται ένα δάφνινο στεφάνι. Ως έδρα χρησιμοποιεί το Κλειστό Γυμναστήριο Κοκκινιάς (2ο Λύκειο Αμαρουσίου). Διατηρεί τμήματα ανδρικής καλαθοσφαίρισης και γυναικείας πετοσφαίρισης, καθώς και τα αντίστοιχα τμήματα υποδομών.

Τμήμα καλαθοσφαίρισης ανδρών 

Το τμήμα ανδρικής καλαθοσφαίρισης της Νίκης διαθέτει τη νομική μορφή ερασιτεχνικού σωματείου. Διατηρεί τμήματα τόσο ενηλίκων ανδρών, όσο και ακαδημίες νεαρών αθλητών. Ως έδρα χρησιμοποιεί το Κλειστό Γυμναστήριο Κοκκινιάς (2ο Λύκειο Αμαρουσίου).

Ανήλθε για πρώτη φορά στην ιστορία του στο Πρωτάθλημα της Γ' Εθνικής Κατηγορίας για την περίοδο 2011-12, έχοντας καταλάβει τη δεύτερη θέση στο Πρωτάθλημα Α' Κατηγορίας Αττικής το προηγούμενο φθινόπωρο.

Τμήμα πετοσφαίρισης γυναικών

Ιστορική αναδρομή 
Κατά την αγωνιστική περίοδο, 2010-11, στα πλαίσια της Α' Κατηγορίας Ε.Σ.Π.Α.Α.Α., η Νίκη Αμαρουσίου τερμάτισε στη 2η θέση της τελικής βαθμολογικής κατάταξης. Την επόμενη χρονιά, 2011-12, ολοκλήρωσε τις αγωνιστικές της υποχρεώσεις στην 5η θέση της βαθμολογίας.

Τρέχουσα αγωνιστική περίοδος 
Κατά την τρέχουσα αγωνιστική περίοδο, 2016-17, ο Α.Σ. Νίκη Αμαρουσίου λαμβάνει μέρος στο Τοπικό Πρωτάθλημα της Ε.Σ.Π.Α.Α.Α.

Έδρα του συλλόγου είναι το Νέο Κλειστό Γυμναστήριο Κοκκινιάς. Πρόεδρος του συλλόγου είναι ο Αντώνιος Τσέκενης, ενώ καθήκοντα πρώτης προπονήτριας διατηρεί η Έφη Μαρτσουκάκη. To ρόστερ για την περίοδο 2016-17 απαρτίζουν οι παρακάτω αθλήτριες:

Έντυπο 
Τα έτη 2003 και 2004 ο σύλλογος εξέδιδε το μηνιαίο περιοδικό Νέοι Ορίζοντες, το οποίο αργότερα ανέστειλε την κυκλοφορία του.

Παραπομπές

Εξωτερικοί σύνδεσμοι 
 Α.Σ. Νίκη Αμαρουσίου, επίσημος ιστότοπος του συλλόγου.
 
 Νέο Κλειστό Κοκκινιάς, πληροφορίες στον ιστότοπο Gipeda.gr.

Αθλητικοί σύλλογοι Αθήνας
Ιδρύσεις αθλητικών συλλόγων το 1991
Ελληνικοί σύλλογοι πετοσφαίρισης
Σωματεία Ε.Σ.Π.Α.Α.Α.
Μαρούσι